

РЕПУБЛИКА БЪЛГАРИЯ

Заместник-министър на образованието и науката

**З А П О В Е Д**

**№ РД 09 – 2489/18.09.2020 г.**

На основание чл. 13д, ал. 2, т. 1 от Закона за професионалното образование и обучение, при спазване на изискванията на чл. 66, ал. 1 и 2 от Административнопроцесуалния кодекс и във връзка с осигуряването на обучението по учебен предмет и Заповед № РД 09-3708/23.08.2017 г. на министъра на образованието и науката

**У Т В Ъ Р Ж Д А В А М**

Учебна програма за обучение чрез работа (дуална система на обучение) за специфична професионална подготовка по учебен предмет **софтуерно инженерство** за специалност код **4810201 „Системно програмиране“** отпрофесия код **481020 „Системен програмист“** и специалност код **4810301 „Приложно програмиране“** от професия код **481030 „Приложен програмист“** от професионално направление код **481 „Компютърни науки“.**

Учебната програма влиза в сила от учебната 2020/2021 година.



*Приложение*

**МИНИСТЕРСТВО НА ОБРАЗОВАНИЕТО И НАУКАТА**

**У Ч Е Б Н А П Р О Г Р А М А**

**за обучение чрез работа (дуална система на обучение)**

**ЗА СПЕЦИФИЧНА ПРОФЕСИОНАЛНА ПОДГОТОВКА**

по

**СОФТУЕРНО ИНЖЕНЕРСТВО**

УТВЪРДЕНА СЪС ЗАПОВЕД **№ РД 09 – 2489/18.09.2020 г.**

**ПРОФЕСИОНАЛНО НАПРАВЛЕНИЕ: 481 „КОМПЮТЪРНИ НАУКИ“**

**ПРОФЕСИИ: 481020 „СИСТЕМЕН ПРОГРАМИСТ”**

**481030 „ПРИЛОЖЕН ПРОГРАМИСТ”**

**СПЕЦИАЛНОСТИ: 4810201 „СИСТЕМНО ПРОГРАМИРАНЕ“**

**4810301 „ПРИЛОЖНО ПРОГРАМИРАНЕ“**

**София, 2020 година**

1. **ОБЩО ПРЕДСТАВЯНЕ НА УЧЕБНАТА ПРОГРАМА**

Учебната програма по **софтуерно инженерство** е предназначена за специалности код 4810201 „Системно програмиране” и код 4810301 „Приложно програмиране”, за които в типовите учебни планове е предвидено изучаването на учебния предмет **софтуерно инженерство** в 29 часа.

Програмата е разработена в съответствие с Държавния образователен стандарт за придобиване на квалификация по професията.

Учебното съдържание в програмата е структурирано в четири раздела, които дават възможност на учениците да получат знания и умения, свързани с работния процес, методологиите за разработка на софтуер, моделирането на софтуер, работата с чужд код, работата в екип и софтуерното тестване.

Обучението по предмета се извършва във взаимна връзка с предмети от отрасловата и специфичната професионална подготовка - „Разработка на софтуер”, „Бази данни” и „Интернет програмиране”.

1. **ЦЕЛИ НА ОБУЧЕНИЕТО ПО ПРЕДМЕТА**

Обучението по предмета има за цел учениците да придобият знания и умения за цялостния работен процес по изграждането и поддържането на софтуер. За постигане на основната цел на обучението по **софтуерно инженерство** е необходимо изпълнението на следните подцели:

* придобиване на знания и умения, свързани с основните процеси на софтуерното тестване;
* Разбиране и прилагане на основните методологии за разработка на софтуер;
* Придобиване на знания и умения за работа със и създаване на техническа документация;
* Затвърждаване на уменията за работа със системи за контрол на версията в рамките на екип;
* Разбиране на процеса на управление на задачите в софтуерен екип;
* Затвърждаване на уменията за работа с чужд код.

1. **УЧЕБНО СЪДЪРЖАНИЕ**

1. Учебното съдържание е  структурирано в раздели  и теми. За всеки раздел  в програмата е определен минимален брой учебни часове. Учителят разпределя броя учебни часове за нови знания, упражнения и оценяване, при спазване изискванията за минимален брой часове по раздели.

2. Разликата между броя на учебните часове в учебния план и общия минимален брой, предвиден в учебната програма, определя резерва часове. Те се разпределят по теми в началото на учебната година от учителя.

3. Раздели и теми

|  |  |  |
| --- | --- | --- |
| **№** | Наименование на разделите | Минимален брой часове |
| 1. | Работен процес в софтуерната индустрия | 10 |
| 2. | Методологии за разработка на софтуер. Работа с чужд код | 8 |
| 3. | Софтуерно тестване и документация | 8 |
|  | **Общ минимален брой часове** | **26** |
|  | **Резерв часове** | **3** |
|  | **Общ брой часове** | **29** |

###### Раздел 1. Работен процес в софтуерната индустрия

* 1. Основи на процесът на разработка на софтуер
  2. Етапи в разработката на софтуер
  3. Методологии за разработка на софтуер
  4. Софтуерни изисквания
  5. Случаи на употреба (use cases) и Потребителски истории (user stories)
  6. Прототипиране на потребителски интерфейс

###### Раздел 2. Методологии за разработка. Работа с чужд код

* 1. Методологии за разработка на софтуер - Waterfall и Agile
  2. Scrum. Scrum артефакти, екипи, роли и събития
  3. Инструменти за управление на екип
  4. Работа с чужд код

**Раздел 3. Софтуерно тестване и документация**

* 1. Софтуерно тестване
  2. Компонентно и регресивно тестване
  3. Mocking при тестване
  4. Интеграционно тестване
  5. Инструменти за непрекъсната интеграция
  6. Софтуерна документация

1. **ОЧАКВАНИ РЕЗУЛТАТИ ОТ УЧЕНЕТО – ЗНАНИЯ, УМЕНИЯ И КОМПЕТЕНТНОСТИ**

В края на обучението по учебния предмет учениците трябва да:

* + Познават основните етапи в разработката на софтуер
  + Познават и различават различни методологии за разработка на софтуер
  + Познават Agile методологията за разработка на софтуер
  + Познават SCRUM работната рамка, както и артефактите, екипите, ролите, събитията в рамките на SCRUM.
  + Правят разлика между use case и user story
  + Познават начини за създаване на прототипи на потребителски интерфейс на софтуерни приложения
  + Умеят да работят с инструменти за създаване на документация
  + Разбират идеята зад това да има „задачи“ в разработката на един софтуер
  + Знаят нужните реквизити за една задача (описание, приоритет, свързани задачи, поемане на отговорност за задача)
  + Разбират основните състояния на една задача (Backlocked, Pending/Todo, Doing, For Review, Done)
  + Разбират концепцията за "блокиране" на задача от друга задача
  + Умеят да четат тестове като документация на чужд код
  + Умеят да работят с чуждо API
  + Ориентират се в документацията на чужд код

1. **ОБЯСНИТЕЛНИ БЕЛЕЖКИ**

За целите на обучението се препоръчва учениците да използват инструменти като Jira и Trello за управление на екипите, в които участват, следвайки принципите на SCRUM.

1. **ЛИТЕРАТУРА**
2. Martin C. R., Clean Code: A Handbook of Agile Software Craftsmanship, Pearson, 2008, ISBN: 9780132350884
3. МcDowell G., Cracking the Coding Interview: 189 Programming Questions and Solutions, CarrerCup, 2015, ISBN: 0984782850
4. R. Pressman, Software Engineering: A Practitioner‘s Approach, McGraw-Hill, 2000, ISBN: 0073655783
5. Feathers M., Working Effectively with Legacy Code, Pearson, 2004, ISBN: 9780131177055
6. Loeliger J. & Mccullough M., Version Control with Git: Powerful Tools And Techniques For Collaborative Software Development Second Edition, O'Reilly Media, 2012, ISBN: 9781449316389
7. <https://www.scrumguides.org/scrum-guide.html>

**VII. АВТОРСКИ КОЛЕКТИВ**

Програмата е разработена, обсъдена и оформена от експертна група към Национална програма „Обучение за ИТ кариера“ към МОН в състав:

1. доц. д-р Димитър Минчев, Бургаски свободен университет, Бургас
2. доц. д-р Ивайло Старибратов - ПУ „Паисий Хилендарски“
3. Петър Петров – ПГЕЕ „Константин Фотинов“, Бургас
4. Росен Вълчев, МГ „Акад. Кирил Попов“, Пловдив
5. инж. Хриси Плачкова, МГ „Акад. Кирил Попов“, Пловдив